
STRATEGIILE DE SECURITATE ALE ORGANIZAŢIEI STATELOR AMERICANE, COMUNITĂŢII STATELOR ANDINE ŞI PRINCIPALELOR ŢĂRI DIN AMERICA DE SUD

                   1. Comitetul pentru securitatea continentului al Organizaţiei Statelor Americane 

                   Conceptul de securitate

                   Lucrările celui de-al doilea şi celui de-al treilea summit al celor două Americi, care au avut loc la Santiago de Chile, în anul 1998, respectiv Quebec, în anul 2001, s-au finalizat cu adoptarea Planurilor de Acţiune privind promovarea unui dialog regional pentru revitalizarea şi întărirea sistemului de instituţii de la nivel inter-american, luând în considerare noi politici economice, sociale, militare, de securitate şi de strategie pe continent. 

                   Liderii Organizaţiei Sud-Americane au decis să mandateze Comitetul OSA pentru Securitatea Continetului pentru aprofundarea următoarelor probleme:

                   - crearea cadrului necesar pentru implementarea unor măsuri de sporire a securităţii şi de creştere a încrederii între state;

                   - analizarea înţelesului, scopului şi implicaţiilor conceptului de securitate internaţională la nivelul Americii de Sud, precum şi dezvoltarea problemelor de interes regional: dezarmarea şi controlul armamentelor.

                   Conferinţa specială pe probleme de securitate, care a avut loc în anul 2003 la Ciudad de Mexico, a adoptat o declaraţie finală 
, care reiterează chestiunile de interes în domeniul securităţii regionale avute în vedere la precedentele summit-uri:

                   - fiecare stat suveran are dreptul să identifice problemele naţionale care privesc priorităţile legate de securitatea proprie, să-şi definească strategiile, planurile şi acţiunile potrivit prevederilor dreptului internaţional, normelor şi principiilor Cartei Organizaţiei Statelor Americane şi Cartei Organizaţiei Naţiunilor Unite;

                   - democraţia reprezentativă este o condiţie indispensabilă pentru stabilitate, pace şi dezvoltare;

                   - respectarea drepturilor şi libertăţilor fundamentale ale omului, precum şi o bună guvernare sunt factori esenţiali pentru stabilitatea, pacea, dezvoltarea politică, economică şi socială a statelor din America de Sud;   

                   - subordonarea constituţională a tuturor instituţiilor de stat alese în mod democratic, precum şi respectul faţă de lege sunt valori fundamentale care contribuie la pacea şi stabilitatea statelor din regiune;   

                   -  pe continentul sud-american, statele democratice aderă la principiile Cartei ONU, reafirmând faptul că baza şi scopul securităţii este protejarea fiinţei umane. Condiţiile de securitate trebuie să se aplice cu respectarea demnităţii omului şi a drepturilor sale fundamentale şi trebuie să permită dezvoltarea economică, educaţia, lupta împotriva sărăciei şi foametei, a bolilor şi excluziunii sociale;  

                   - educaţia pentru cultivarea valorilor păcii şi promovarea ideilor unei culturi democratice joacă un rol important în dezvoltarea statelor, întărirea stabilităţii, consolidarea respectului mutual, al dialogului şi cooperării;

                   - justiţia socială şi dezvoltarea societăţii sunt necesare pentru stabilitatea fiecărui stat al continentului;

                   - statele continentului sud-american reafirmă importanţa participării femeilor la eforturile pentru promovarea păcii şi securităţii. Trebuie avută în vedere creşterea rolului femeilor în luarea deciziilor la toate nivelurile vieţii sociale, pentru problematica legată de prevenirea conflictelor, managementul situaţiilor de criză, politicile şi programele de profil sau alte activităţi ale structurilor şi organelor OSA; 

                   - noile ameninţări la adresa securităţii implică şi alte schimbări în contextul geo-strategic actual al continentului sau al aspectelor economice, politice, sociale, de sănătate şi de mediu;

                   - ameninţările tradiţionale la adresa securităţii rămân un factor important de luat în calcul, eliminarea lor necesitând transformări ale mecanismelor de cooperare ale statelor de pe continent;  

                   - noile ameninţări şi transformări necesită diferite tipuri de răspuns din partea instituţiilor statului, a reprezentanţilor sectorului privat şi al societăţii civile, potrivit normelor şi principiilor democratice şi prevederilor constituţionale ale fiecărui stat; 

                   - statele din regiune percep în mod diferit variatele tipuri de ameninţări şi priorităţile de acţiune în domeniul securităţii, astfel încât, arhitectura de securitate a continentului trebuie să fie flexibilă şi să se plieze pe circumstanţele particulare ale fiecărei subregiuni şi ţări;

                   -  securitatea statelor poate fi afectată în diferite moduri de ameninţări de tip tradiţionale sau de forme noi, precum şi de transformările şi modificările exterioare continentului sud-american:

                        ▪ trebuie avute în vedere terorismul, crima organizată la nivel transnaţional, problema globală a drogurilor, spălarea de bani, comerţul ilicit cu arme şi conexiunea dintre toate aceste acţiuni;

                        ▪ sărăcia extremă şi excluderea socială a unui segment important al populaţiei ţării, care nu dispune de fonduri suficiente pentru asigurarea traiului zilnic, afectează stabilitatea şi democraţia, corodând coeziunea socială şi alterând securitatea statului;

                        ▪ dezastrele naturale şi cele care se produc prin neglijenţa omului; virusul HIV/SIDA şi alte boli de risc; degradarea mediului; traficul de fiinţe umane; atacurile cibernetice; posibilitatea de producere a unui incident în acţiunile de transport de materiale periculoase: petrol, materiale radioactive şi toxice; posibilitatea de obţinere de către structurile teroriste a unor arme de distrugere în masă reprezintă doar o parte din riscurile şi ameninţările care trebuie să conducă la luarea de măsuri în domeniul securităţii. 

                   Este responsabilitatea structurilor specializate ale OSA şi a celorlalte organisme politico-economice inter-americane să ia măsuri pentru combaterea acestor ameninţări, prin crearea de mecanisme şi instrumente adecvate de acţiune:
                   - procesul de integrare regional şi subregional trebuie să contribuie la stabilitatea şi securitatea continentului;

                   - acordurile subregionale şi bilaterale, mecanismele de cooperare în domeniul securităţii şi apărării sunt elemente importante pentru întărirea securităţii pe continent;

                   - prevenirea conflictelor şi disputelor dintre state este, la rândul său, un factor important pentru asigurarea securităţii şi stabilităţii;   

                   - statele din regiune recunosc importanţa dialogului şi eforturile altor state în rezolvarea conflictelor şi obţinerea reconcilierii pe termen lung, în situaţii de criză;

                   -  respectarea integrităţii teritoriale, a suveranităţii şi independenţei pollitice a fiecărui stat din regiune constituie elemente esenţiale pentru o coexistenţă paşnică pe continentul sud-american. Se reafirmă dreptul statelor la apărare individuală sau colectivă împotriva ameninţărilor de orice fel, potrivit principiilor Cartei OSA şi Cartei ONU;

                   - statele continentului sud-american au întreprins demersuri importante pentru menţinerea păcii în regiune, depunând eforturi constante pentru prevenirea situaţiilor de conflict, cu respectarea deplină a prevederilor dreptului internaţional; 

                   - creşterea încrederii între state şi luarea de măsuri pentru transparenţa cheltuielilor militare contribuie la consolidarea democraţiei, păcii şi securităţii regionale şi internaţionale;  

                   - se recunoaşte importanţa instrumentelor şi acordurilor inter-americane, cum sunt Tratatul Inter-American de Asistenţă Reciprocă (Tratatul de la Rio) şi Pactul privind Zona Pacificului, semnat la Bogota;    

                   - se reafirmă obiectivele de limitare a deţinerii de arme convenţionale, care ar face posibilă redirecţionarea resurselor financiare către dezvoltarea economică şi socială a statelor;

                   - solidaritatea între statele continentului trebuie să reitereze cooperarea economică, politică, socială, în domeniul securităţii şi protecţiei mediului, contribuind la stabilitatea şi securitatea Americii de Sud, ca un întreg;
                   - securitatea continentului este afectată de ameninţările la adresa păcii globale şi securităţii. În acelaşi timp, un continent american stabil şi sigur contribuie la pacea şi securitatea planetei. Statele din regiune au un rol important în promovarea păcii şi securităţii, în special prin respectarea legilor internaţionale, prin acţiunile de neproliferare a armelor de distrugere în masă sau convenţionale, prin alte mecanisme de control al armamentelor, potrivit cadrului ONU;  

                   - se reafirmă sprijinul pentru activitatea OSA şi ONU în domeniul menţinerii păcii şi securităţii internaţionale.
                  2. Conferinţa Comunităţii Statelor Andine (ANDEAN) ai Miniştrilor Afacerilor Externe şi Apărării din Bolivia, Ecuador, Columbia, Peru şi Venezuela 

                   - Carta pentru pace şi securitate şi limitarea cheltuielilor militare 

                   „Credem în existenţa unor regimuri democratice în regiunea ANDEAN, care să coopereze strâns, în pace, prietenie şi înţelegere;

                   Suntem convinşi că pacea şi stabilitatea sunt valori care trebuie reintroduse, prin aplicarea legii, dezvoltarea democraţiei şi respectarea drepturilor omului;

                   Suntem conştienţi că obiectivele de dezvoltare economică şi socială, în particular cel de reducere a datoriilor ţărilor sud-americane, sunt obiective care implică luarea unor măsuri de securitate;    

                   Avem în vedere Declaraţia din Galapagos din 17 decembrie 1989, a Comitetului pentru pace, securitate şi cooperare al Comunităţii Statelor Andine;

                   Avem în vedere decizia preşedinţiei ANDEAN, care solicită Consiliului Afacerilor Externe al comunităţii întocmirea unui cadru de acţiune pentru o politică de securitate regională şi pentru crearea unei zone de pace în regiune;

                   Luând act de noul stagiu de integrare al statelor din regiune şi de adoptarea unui set de măsuri comune pentru promovarea unei culturi a păcii, rezolvării paşnice a disputelor de orice tip, creşterea încrederii între state, limitarea înarmărilor şi dezvoltarea unei noi concepţii de securitate în regiune;  

                   Luând în considerare Declaraţia de la Santa Cruz din ianuarie 2002, preşedinţia ANDEAN ia notă cu satisfacţie de propunerea preşedintelui Republicii Peru, privind promovarea unei noi concepţii în domeniul securităţii şi păcii, pentru crearea unui cadru necesar creşterii încrederii între statele membre, precum şi pentru implementarea iniţiativelor destinate reducerii cheltuielilor militare”.
                   Declaraţia de la Lima cu tema “Carta ANDEAN pentru pace şi securitate, limitarea şi controlul cheltuielilor de apărare”:

                   I. Principiile pentru formularea unei politici de securitate a comunităţii ANDEAN

                   Statele membre îşi exprimă adeziunea pentru scopurile şi principiile enunţate în Carta Organizaţiei Naţiunilor Unite, Carta Organizaţiei Statelor Americane, precum şi pentru propunerile comunităţii în materia politicii de securitate, care au la bază următoarelor principii: 

                   - menţinerea supremaţiei legii şi a democraţiei, ca sistem de guvernare;

                   - promovarea şi apărarea drepturilor omului;

                   - aplicarea legilor umanitare internaţionale; 

                   - abţinerea de la utilizarea sau ameninţarea cu utilizarea forţei în relaţiile dintre state;

                   -  rezolvarea paşnică a disputelor;

                   - respectarea integrităţii teritoriale şi a suveranităţii fiecărui stat membru;

                   -  neintervenţia în afacerile interne ale altui stat;

                   - respectarea legilor internaţionale şi a obligaţiilor asumate la nivel internaţional;

                   -  respectarea sistemului colectiv de securitate al ONU şi OAS;

                   -  cooperarea pentru dezvoltarea statelor;

                   -  întărirea procesului de integrare.    

                   II.  Asumarea formulării unei politici de securitate a comunităţii ANDEAN 

                   - reafirmarea intenţiilor de a acţiona în direcţia păcii, a securităţii, renunţării la folosirea sau ameninţarea cu forţa, rezolvării paşnice a disputelor şi respectării dreptului internaţional;

                   - prezentarea la cel de-al 15-lea Consiliu ANDEAN, a unei propuneri-cadru privind securitatea în regiune, în baza principiilor enunţate de ONU şi OSA;

                   - organizarea unei serii de seminarii pe teme ca: securitatea pe continent în baza perspectivei ANDEAN; războiul regional împotriva terorismului;  cheltuielile militare şi măsurile de sporire a  securităţii şi încrederii între state; 

                   III.  Asumarea stabilirii unei „Zone de Pace” în zona ANDEAN

                   - stabilirea unui mecanism şi a unor criterii pentru instituţionalizarea unei „Zone de Pace” în regiune, în conformitate cu acordul adoptat de liderii statelor membre în Documentul de la Carabobo, ca o garanţie a păcii şi securităţii pe care guvernele statelor ANDEAN o asigură naţiunilor lor;

                   - „Zona de Pace” ANDEAN acoperă aria ce cuprinde teritoriile, spaţiul aerian, fluvial şi maritim aflate sub suveranitatea şi jurisdicţia guvernelor statelor Bolivia, Columbia, Ecuador, Peru şi Venezuela;

                   - în „Zona de Pace” ANDEAN:

                        ▪ este interzisă ameninţarea cu forţa între statele din regiune, potrivit prevederilor ONU şi OAS;  

                        ▪ depozitarea, producerea, transportul şi utilizarea armelor chimice, biologice şi nucleare sunt strict interzise, în conformitate cu prevederile Tratatului de la Tlatelolco şi a convenţiilor internaţionale referitoare la armele chimice, biologice şi toxice; 

                        ▪ sunt interzise toate tipurile de teste nucleare;

                        ▪ este instutuit un sistem pentru eliminarea graduală a minelor antipersonal, fapt care va conduce la eradicarea lor totală, conform prevederilor Convenţiei de la Ottawa;  

                        ▪ dezvoltarea, producerea, posesia, desfăşurarea şi utilizarea armelor de distrugere în masă, precum şi tranzitarea alor ţări din regiune cu astfel de arme este interzisă cu desăvârşire; 

                        ▪ este stimulată cooperarea pentru dezvoltarea tuturor statelor din regiune;
                   -  statele ANDEAN vor înainta o rezoluţie către Adunările Generale a ONU şi OSA pentru promovarea recunoaşterii „Zonei de Pace” ANDEAN de către comunitatea internaţională.

                   IV. Războiul regional împotriva terorismului

                   • Depunerea de eforturi în conformitate cu prevederile Consiliului de Securitate al ONU, în particular cu prevederile Rezoluţiei 1373/2001 de aplicare a normelor stabilite de Convenţia Inter-Americană împotriva terorismului, adoptată în anul 2002, precum şi cu prevederile Comisiei pentru Pace, Securitate şi Cooperare, care sunt menţionate  în Declaraţia de la Galapagos, din 1989;

                   • Luarea de măsuri suplimentare pentru prevenirea comiterii de acte teroriste, prin avertizarea timpurie a autorităţilor şi extinderea schimbului de informaţii în acest sens;

                   • Continuarea activităţilor de combatere a acţiunilor criminale, în special a celor legate de activităţile teroriste: trafic de droguri, arme şi spălare de bani.

                   V. Limitarea cheltuielilor legate de apărare, controlul şi transparenţa privind deţinerea armelor convenţionale  

                   - luarea de măsuri pentru promovarea unui proces credibil şi controlabil de limitare a deţinerii de arme convenţionale. Deţinerea de arme convenţionale trebuie să se plaseze pe un nivel corespunzător pentru asigurarea securităţii interne a unui stat, potrivit principiilor menţionate în Carta Organizaţiei Statelor Americane şi Declaraţiei de la Ayacucho. Nivelul stabilit nu trebuie depăşit, fondurile suplimentare trebuind redirecţionate pentru dezvoltare economică şi socială; 

                   - interzicerea/resticţionarea utilizării anumitor arme convenţionale, care sunt considerate excesive sau au un efect discriminatoriu la adresa celorlalte state, care nu le posedă, în conformitate cu prevederile internaţionale;   

                   - semnarea Convenţiei privind Armele Convenţionale şi protocoalelor sale, care face referire la utilizarea armelor cu sisteme laser; 

                   - semnarea/ratificarea Convenţiei Inter-Americane privind Producţia Ilegală şi Traficul de Arme, Muniţii, Explozibili şi Materiale Înrudite, precum şi depunerea de eforturi diplomatice pentru intrarea în vigoare a acestei Convenţii;

                   - acceptarea prezentării unui raport anual privind activitatea de export/import de arme convenţionale către Registrul de Arme Convenţionale al ONU, fapt statuat prin Rezoluţia ONU 46/36L(1991);

                   - acceptarea prezentării unui raport standardizat conţinând obiective privind armamantele, inclusiv cheltuielile în domeniul apărării, în conformitate cu Rezoluţia ONU 35/142B (1980) – „Reducerea cheltuielilor militare” – şi 48/62 (1994) – „Reducerea bugetelor militare: transparenţa cheltuielilor militare”;

                   - încurajarea statelor membre ANDEAN să ratifice Convenţia privind Transparenţa în Achiziţionarea Armelor Convenţionale, adoptată de OSA, în anul 1999; 

                   - schimbul anual de date la nivel subregional, privind deţinerea şi achiziţionarea de arme convenţionale:  tancuri, piese de artilerie grea, avioane de luptă,  elicoptere de atac, maşini de luptă, sisteme de apărare antiaeriană;

                   - prezentarea unui raport pertinent Secretarului General al ONU, privind cheltuielile militare pe anul fiscal anterior, în conformitate cu Rezoluţia ONU 35/142B (1980) – „Reducerea cheltuielilor militare”;

                   -  extinderea schimbului de informaţii între statele din regiune privind valoarea cheltuielilor militare.

                   VI.  Declararea Americii Latine drept zonă liberă de rachete aer-aer cu rază scurtă de acţiune şi rachete strategice cu rază medie şi lungă de acţiune

                   VII. Întărirea acţiunilor pentru interzicerea deţinerii de arme nucleare, chimice şi biologice

                   ▪ utilizarea de materiale nucleare exclusiv în scopuri paşnice, potrivit Tratatului de la Tlatelolco şi protocoalelor adiţionale; 

                   ▪ necesitatea raportării către autorităţile statele din zonă a tranzitării zonelor de coastă ale regiunii ANDEAN cu materiale nucleare, potrivit Comunicatului final al Reuniunii ministeriale de la Durban din aprilie 2002. Comunitatea statelor ANDEAN trebuie să aplice prevederile reglementărilor AIEA privind transportul în siguranţă al materialelor radioactive;

                   ▪ interzicerea producerii, recepţiei şi transportului de materiale nucleare, precum şi refuzul de a permite transferul acestor materiale, direct sau indirect, pe teritoriul statelor ANDEAN; 

                   ▪ coordonarea poziţiilor Adunării generale a ONU şi Conferinţei pentru Dezarmare şi Neproliferarea Armelor Nucleare, pentru sprijinirea implementării unui sistem eficace de neproliferare a armelor nucleare;

                   ▪ interzicerea dezvoltării, producerii, achiziţionării, păstrării sau utilizării armelor biologice sau toxice, indiferent de circumstanţe, potrivit prevederilor Convenţiei semnate în anul 1972; 

                   ▪ aplicarea în regiunea ANDEAN a măsurilor stabilite la lucrările celei de-a treia Conferinţă privind Armele Bacteriologice şi Toxice, precum şi distrugerea lor;

                   ▪ interzicerea dezvoltării, producerii, achiziţionării, conservării, utilizării, sau transferului de arme chimice, potrivit prevederilor Convenţiei semnate în anul 1993;

                   ▪ facilitarea, potrivit competenţelor agenţiilor naţionale de profil, a schimburilor de substanţe chimice, de echipament ştiinţific şi tehnic, în scopuri neintezise de prevederile convenţiilor internaţionale.
                   VIII. Eradicarea comerţului ilicit cu arme, muniţii, explozibili şi materiale înrudite
                   -  luarea urgentă de măsuri pentru combaterea comerţului ilicit cu arme, muniţii, explozibili şi materiale înrudite, acest fenomen fiind asociat cu ameninţările generate de terorism, crimă organizată, consumul şi comerţul cu droguri, delicvenţa transfrontalieră, acţiunile armate ale mercenarilor sau alte activităţi criminale;
                   -  adoptarea de măsuri pentru combaterea comerţului ilicit cu arme, prin care se intenţionează să se aducă atingere ordinii democratice a unui stat şi instituţiilor sale;

                   - dezvoltarea unui plan de acţiune al statelor din zonă pentru combaterea şi eradicarea traficului de arme;

                   - implementarea rapidă a Programului ONU privind prevenirea, combaterea şi eliminarea traficului de arme mici şi arme albe.

                   IX. Eradicarea minelor antipersonal

                   - reafirmarea interzicerii, indiferent de circumstanţe, a dezvoltării, producerii, achiziţionării, păstrării sau utilizării directe sau indirecte a minelor anti-personal; 

                   - distrugerea stocurilor existente într-o perioadă de 4 ani, potrivit prevederilor Convenţiei de la Ottawa;

                   - continuarea programelor naţionale sau multinaţionale de distrugere a minelor antipersonal, potrivit prevederilor Convenţiei privind interzicerea utilizării, producerii, stocării şi transferului de mine antipersonal şi distrugerea lor, din anul 1997;

                   - întocmirea unor programe naţionale de reintegrare în societate a victimelor minelor antipersonal, precum şi pentru prevenirea repetării unor asemenea acte;

                   - completarea legilor internaţionale de factură umanitară cu prevederi legate de interzicerea utilizării minelor antipersonal şi sprijinirea victimelor lor; 

                   X. Extinderea şi întărirea măsurilor de cooperare şi de creştere a încrederii între state    

                  - notificarea şi semnarea unor acorduri în domeniul executării de acţiuni şi exerciţii militare comune;

                  - creşterea încrederii între state, prin stabilirea unor zone de securitate în zona graniţelor statelor comunităţii ANDEAN, prin ajustarea numărului de unităţi militare şi a capacităţilor de luptă ale acestora;

                  - schimburile de informaţii în domeniul politicii de securitate şi doctrină;

                  - invitarea de observatori la exerciţiile militare planificate, permiterea vizitării obiectivelor militare şi a capacităţilor de depozitare a materialelor militare, punerea la dispoziţie a listelor cu operaţiunilor de rutină executate de structurile militare şi schimbul de personal militar şi civil, pentru exerciţii de antrenament şi operaţiuni comune între state;

                  - luarea de măsuri pentru prevenirea incidentelor şi creşterea securităţii transporturilor militare pe cale aeriană, maritimă, fluvială şi pe uscat; 

                  - cooperarea în programe de combatere a efectelor dezastrelor naturale;

                  - desfăşurarea de seminarii, programe şi cursuri de profil, cu participare civilă şi militară, a institutelor de cercetare, universităţilor şi academiilor militare; 

                  - promovarea discuţiilor bilaterale la nivel militar, pentru dezvoltarea schimburilor de informaţii între structurile de profil şi verificarea mecanismelor de control al securităţii la graniţele statelor.

                   XI. Mecanisme de verificare
                   - organizarea de reuniuni periodice pentru adâncirea dialogului şi armonizarea politicilor de securitate comună;

                   - asigurarea că Secretariatul general al comunităţii ANDEAN răspunde eficient sarcinilor de verificare a implementărilor măsurilor stabilite prin prezentul document. 
                   3.  Argentina

                   Pentru a stabili şi disemina politica de apărare şi securitate  este necesară analiza scenariilor strategice ale sfârşitului de mileniu 
. Toate aceste scenarii se raportează la un singur concept, cel de globalizare. Perioada de ordine mondială care s-a încheiat la sfârşitul anului 1989 cu căderea Zidului Berlinului a fost dominată de impunerea unor condiţii strategice rigide, care odată dispărute, au generat noile particularităţi ale lumii de astăzi. Războiul Rece a fost bazat pe un sistem bipolar, a fost întreţinut de două superputeri şi a dominat o perioadă a istoriei. Proliferarea armelor nucleare de către ambele superputeri a creat o balanţă strategică care a dominat toate agendele internaţionale de lucru în domeniul militar şi de securitate. Posibilitatea izbucnirii unui război nuclear, cu consecinţe incalculabile, şi antagonismul dintre cele două sisteme au înălţat un zid pentru toate celelalte state, indiferent de poziţionarea geografică, istorie sau tradiţii culturale. 

                   Globalizarea implică, în primul rând, o interdependenţă complexă între economiile naţionale, cu un grad ridicat de penetrare în toate activităţile economice. Globalizarea a început încă din perioada Războiului Rece, dar a fost îngheţată de conflictul dintre Est şi Vest. Ea necesită mai multe răspunsuri din partea clasei politice. Progresul interrelaţionării între statele lumii nu este în echilibru în toate zonele. Mai mult, se prezintă diferenţieri mari care ţin cont de poziţia geografică, întindere şi evaluare economică. Fenomenul tinde să izoleze state şi regiuni, care nu pot deveni părţi ale procesului de globalizare, din motive de neintegrare socială, etnică, religioasă sau culturală, fapt care poate conduce la exacerbarea naţionalismului.

                   Aceste schimbări au produs noi actori principali transnaţionali şi internaţionali, care apar într-o zonă rezervată doar naţiunilor. Dintre aceşti actori se remarcă grupurile sociale, care tind să devină subiecte de relaţii şi acţiuni internaţionale, organizaţiile neguvernamentale, care aduc în atenţia opiniei publice noi interese sociale, pe care le doresc incluse în legislaţiile naţionale, precum şi opinia publică, care produce o transnaţionalizare a evenimentelor şi influenţează deciziile de acţiune sau de retragere militară dintr-o zonă de conflict.  

                   În acest context, caracterizat de dinamism şi de provocări asimetrice, trebuie reconsiderată starea de securitate, în raport cu ameninţările la adresa securităţii statelor şi ca răspuns la ameninţări: traficul de droguri, terorismul, fundamentalismul de orice tip, proliferarea armelor de distrugere în masă, transferul de tehnologie, migraţia oamenilor de ştiinţă, crima organizată, traficul de arme, distrugerea mediului, migraţia datorită lipsei de spaţiu şi sărăciei etc. 

                   O trecere în revistă sumară a ameninţărilor şi pericolelor actuale, conduce la ideea că există destule posibilităţi de declaşare a unui război extins, convenţional sau nuclear. De asemenea, există o extindere a numărului de conflicte locale în diferite zone ale globului, precum şi a numărului de potenţiale crize neaşteptate, care apar datorită dificultăţilor de interpretare a situaţiilor de tensiune. 

                   Emisfera vestică a rămas practic neschimbată de la începutul secolului al XX-lea. Luând în considerare schimbările petrecute la nivel mondial în ultimul deceniu al mileniului, considerăm că toţi cetăţenii continentului doresc eliminarea conducerilor nedemocratice, întărirea democraţiei reprezentative, progresul economic şi creşterea cooperării între state. Economiile statelor din regiune cunosc profunde transformări, care au la bază privatizarea unor sectoare şi reducerea cheltuielilor guvernamentale. De asemenea, stabilitatea politică şi economică trebuie să devină o acţiune comună a statelor, iar creşterea economică trebuie să aibă o contribuţie majoră la dezvoltarea şi pacea regională. 

                   Un prim rezultat l-a constituit crearea Comitetului pentru Securitatea Emisferei, care a jucat un rol important în implementarea Declaraţiilor de la Santiago şi El Salvador, din anul 1995, respectiv 1998, recomandări importante pentru cooperarea regională. Un pas important l-a constituit al doilea Summit al Americilor, care a avut loc în 1998 la Santiago de Chile. OAS a solicitat statelor din regiune revitalizarea şi întărirea sistemului de securitate între state. 

                   Acordurile MERCOSUR au pus bazele lărgirii şi întăririi acordurilor politice dintre state, creându-se un „Mecanism de Consultare Politică şi Acorduri”.

                   După reinstalarea instituţiilor democratice în 1983, Argentina şi-a întărit sistemul juridic, în concordanţă cu prevederile internaţionale şi cu normele democraţiei. Pe lângă alte acte importante pentru politica de apărare şi securitate a ţării, Legea privind apărarea naţională nr. 23554, adoptată în anul 1988, a creat cadrul legal pentru organizarea şi funcţionarea structurilor de apărare naţională. De asemenea, Legea privind securitatea internă nr 24059, adoptată în anul 1992, a statuat necesitatea de a crea o serie de structuri de securitate internă: Jandarmeria, Paza de Coastă, Poliţia Federală şi Poliţia Internă.  

* * *

                   Principalele interese vitale ale statului, definite în Legea apărării naţionale, sunt următoarele:

                   - menţinerea suveranităţii şi independenţei ţării;

                   - integritatea teritorială;

                   - dreptul la autodeterminare;

                   - protecţia vieţii şi libertăţii cetăţenilor.

                   De apărarea intereselor strategice ale ţării depind dezvoltarea statului şi sistemul internaţional de relaţii la un moment dat şi nu pot fi ignorate de sistemul de apărare:

                   -  pacea internaţională şi securitatea;

                   -  limitarea armelor de distrugere în masă;

                   -  securitatea şi integrarea regională;

                   -  creşterea economică şi socială;

                   -  dezvoltarea ştiinţifică şi tehnologică; 

                   -  protejarea cetăţenilor de acţiuni teroriste şi trafic de droguri;

                   -  protejarea resurselor convenţionale;  

                   -  protecţia mediului;

                   - protecţia spaţiului maritim, insular, fluvial şi a pasajelor interoceanice;     

                   -  protecţia spaţiului aerian;

                   -  conservarea arealului nepopulat;

                   -  conservarea poziţiei ţării în sistemul Antarctic.   

                   Sistemul de apărare este implementat prin planuri şi acţiuni menite a putea preveni din timp orice conflict, pentru managementul situaţiilor de criză şi pentru consolidarea păcii.

                   Apărarea naţională este o prerogativă a Guvernului ţării, care nu poate fi delegată şi reprezintă dreptul şi responsabilitatea poporului argentinian potrivit prevederilor legale. 

                   Apărarea naţională cuprinde spaţiul continental, insulele Malvine, Georgia şi Sandwich, spaţiul maritim şi aerian. Sunt incluse celelalte interese strategice ale ţării: sectorul Antarctic, cetăţenii şi bunurile naţionale aflate pe teritoriul unor terţe ţări, apele internaţionale şi spaţiul cosmic. Determinarea teatrului de operaţiuni este competenţa Preşedintelui ţării.

                   Conceptul de securitate respectă definiţia dată de Consiliul de Securitate al ONU şi cuprinde şi combină diferite elemente, cum ar fi capacitatea militară, puterea economică, dezvoltarea socială, progresul în ştiinţă şi tehnologie, cooperarea diplomatică bilaterală şi multilaterală. 

                   Politica internaţională de securitate poate fi rezumată la următoarele elemente: 

                   - cooperare; 

                   - neproliferare nucleară, biologică şi a armelor de distrugere în masă;

                   - controlul înarmărilor.  

Pentru atingerea acestor obiective, Argentina a încheiat o serie de tratate regionale şi internaţionale privind elementele asumate de politică internaţională de securitate. 

                   Forţele militare pot fi utilizate pentru:

                   ▪  apărarea intereselor strategice ale ţării; 
                   ▪ în cadrul stabilit de ONU, precum şi de alte organizaţii internaţionale; 
                   ▪ în menţinerea securităţii, precum şi în sprijinirea comunităţilor naţionale sau a statelor prietene.   

                   Principala misiune a forţelor militare este apărarea intereselor strategice şi sprijinirea eforturilor internaţionale de pace şi de creare a unei lumi mai bune. Pe lângă această misiune fundamentală, forţele militare pot participa la:

                   - operaţiuni de menţinere a păcii, sub mandatul organizaţiilor internaţionale;

                   - implicarea în acţiuni de securitate internă, potrivit prevederilor legale; 

                   - implicarea în activităţi de cooperare militară şi de prevenire a situaţiilor de conflict la nivel regional şi internaţional;

                   - operaţiuni de salvare-căutare;

                   - operaţiuni în zona Antarctică, acţiuni umanitare şi de sprijinire a comunităţii internaţionale;

                   - operaţiuni legate de protecţia mediului;

                   - alte misiuni aprobate de guvernul ţării.

                    În concluzie, politicile de apărare şi securitate sunt interconectate şi contribuie la atingerea obiectivelor legitime ale ţării. Pe de altă parte, aceste politici, prin promovarea păcii, a securităţii internaţionale şi a stabilităţii în regiune, contribuie la îndeplinirea propriilor interese.

                   4.  Bolivia

                   Bolivia îşi afirmă dreptul său la suveranitate şi independenţă naţională, dreptul la liberă existenţă, la integritatea teritorială şi al patrimoniului propriu, manifestându-şi dorinţa de a-şi proteja interesele, aspiraţiile şi obiectivele, precum şi de a acţiona liber, fără a fi constrânsă de vreo forţă din exterior 
. 

                   Principalele obiective naţionale sunt următoarele:

                   - apărarea statului, a libertăţii, independenţei şi suveranităţii sale, a patrimoniului naţional şi al populaţiei, aflate atât în interiorul, cât şi în exteriorul ţării; 

                   -  consolidarea unităţii naţiunii;   

                   -  asigurarea dezvoltării unitare a statului;

                   -  consolidarea justiţiei sociale şi a păcii interne; 

                   -  crearea condiţiilor de stabilitate pentru dezvoltarea unei vieţi normale a cetăţenilor. 

                   Politica de securitate este parte a politicii naţionale a statului. Aceasta reprezintă o bază necesară pentru respectarea drepturilor omului şi pentru menţinerea suveranităţii statului bolivian. 

                   Principiile generale ale politicii de securitate:

                   - securitatea este universală şi naturală, existând de când omul şi-a creat primul tip de organizare socială, înainte de apariţia statului şi naţiunii;

                   - conceptul de securitate înseamnă că statul trebuie să conducă fără interferenţe exterioare şi fără să fie ameninţate obiectivele sale strategice;

                   - securitatea este principalul element al apropierii de scopul suprem, care este “Binele Comun”; 

                   - securitatea este un concept permanent, menţinerea unui stat într-o situaţie de invulnerabilitate totală fiind o activitate continuă în timp şi spaţiu; 

                   - securitatea este un concept dinamic, pentru că statul trebuie să-şi modifice rapid strategia în faţa unei ameninţări exterioare;

                   - securitatea este un concept ecumenic, toate activităţile umane, în general, sau ale statului şi naţiunii, în particular, necesitând un minim de securitate.

* * *

                   Potrivit doctrinei Armatei naţionale, apărarea naţională reprezintă reunirea şi acţiunea comună a tuturor forţelor ţării care se pot opune unei ameninţări externe sau interne şi care pot asigura securitatea şi integritatea teritoriului naţional, precum şi respectarea alianţelor, acordurilor şi tratatelor semnate de stat.  

                   Principiile conceptului de apărare naţională:

                   - conceptul de apărare naţională s-a născut cu scopul de a finaliza orientările politicilor naţionale, pentru asigurarea existenţei statului şi a organizării lui politice, economice şi sociale;

                   -  apărarea naţională este instrumentul securităţii naţionale pentru menţinerea păcii şi pentru crearea cadrului de acţiune al statului în vederea atingerii scopului suprem, care este “Binele Comun”;
                   - apărarea naţională asigură cadrul de acţiune pentru eliminarea tuturor ameninţărilor la adresa statului.
                   5.  BRAZILIA

                   În contextul noilor ameninţări externe, documentul privind Politica Naţională de Apărare 
 este un act de planificare în domeniul apărării de înalt nivel, stabilind o serie de obiective în toate domeniile apărării naţionale. Politica naţională de apărare este o temă de interes pentru toate categoriile de cetăţeni, obiectivele sale fiind întocmite potrivit prevederilor constituţionale. 

                   Măsurile de securitate cuprind un spectru larg, care implică apărarea civilă; securitatea publică, politicile economice şi de sănătate, educaţie, mediu etc, multe dintre acestea nefiind tratate în înţelesul  documentelor politico-militare.

* * *

                   Politica naţională de apărare are la bază două concepte: 

                   - securitatea este condiţia care permite ţării să-şi păstreze suveranitatea şi integritatea teritorială, potrivit propriilor interese, liberă de orice presiune şi ameninţare externă de orice natură şi să permită cetăţenilor săi să-şi exercite drepturile şi îndatoririle constituţionale;
                   - apărarea naţională este un cadru de măsuri al statului, care accentuează din punct de vedere militar necesitatea apărării teritoriului naţional, a suveranităţii şi intereselor naţionale împotriva ameninţărilor externe, care pot fi potenţiale sau evidente. 

                   Comunitatea internaţională trece prin transformări mult mai complexe decât cele pe care le-a suferit în perioada confruntărilor ideologice bipolare, începută după încheierea celui de-al doilea război mondial.  

                   Fenomenul mondial al globalizării, caracterizat prin creşterea interdependenţei dintre state, de o nouă revoluţie tehnologică, de expansiunea comerţului internaţional şi a fluxurilor de capital, reprezintă un progres pentru o parte a omenirii. În paralel, se creează un bloc economic ce rezultă din multitudinea de acorduri încheiate, fapt ce poate conduce la intrarea unor state în curs de dezvoltare pe piaţa mondială a comerţului.  

                   În acest proces, economiile naţionale devin mai vulnerabile la crizele cauzate de instabilitatea financiară şi economică mondială. De asemenea, fenomenul de excluziune a unei părţi importante a populaţiei mondiale de la acest proces de producţie, consum şi acces la informaţie constituie o sursă potenţială de conflicte.  

                   Configuraţia internaţională nou creată, bazată pe o putere unipolară, asociată altor puteri asimetrice, conduce la producerea de tensiuni şi este un factor de instabilitate pentru pace. Prevalenţa factorilor multipolari şi revigorarea principiilor consacraţi de dreptul internaţional, cum sunt: suveranitate, neintervenţia în afacerile interne ale altor state, egalitatea dintre state, reprezintă promotori ai unei lumi mai stabile şi pot conduce la dezvoltarea umanităţii.

                   Dezvoltarea tehnologiei şi progresul transmiterii informaţiei, utilizarea sateliţilor şi a altor dispozitive electronice au condus la administrarea mult mai eficientă a sistemelor militare, aproape toate statele alocând resurse financiare importante pentru apărare.

                   În prezent, o serie de actori neguvernamentali, noi ameninţări şi riscuri, precum şi opoziţia dintre naţionalism şi tranzacţionism, tind să se insinueze în spaţiul internaţional de afaceri şi să penetreze cadrul  tratatelor de securitate încheiate între state. Crima la nivel transnaţional şi terorismul internaţional ameninţă securitatea şi ordinea democratică, fiind contracarate de activitatea serviciilor de informaţii şi structurilor militare.              

                   America de Sud se distanţează de focarele de tensiune existente la nivelul globului şi de activitatea de înarmare nucleară, fiind considerată o zonă relativ liniştită. Consolidarea democraţiei şi integrarea regională au condus, treptat, la creşterea stabilităţii în regiune, precum şi la sporirea capacităţii de negociere în ceea ce priveşte soluţionarea conflictelor. Au fost create baze noi de dialog, începând cu organizaţia economică MERCOSUR, cu Comunitatea Naţiunilor Statelor Andine  (ANDEAN), sau cu Comunitatea Naţiunilor din America de Sud, întărind relaţiile dintre statele din regiune, intensificând comerţul dintre acestea sau cu cele din Africa, au consolidat Zona de Pace şi Cooperare a Atlanticului de Sud, înfiinţată în anul 1986.  

* * *

                   Securitatea ţării este afectată de gradul de instabilitate al regiunii, de aceea este de dorit consensul, politica armonioasă şi convergenţa de acţiuni între vecini, pentru crearea unor condiţii sociale mai bune şi pentru o dezvoltare mai rapidă.
                   Existenţa zonelor instabile, reţelele de crimă organizată şi traficul de droguri pot conduce la apariţia unor conflicte între statele din regiune. Persistenţa acestor factori de instabilitate şi incertitudine implică o atenţie sporită a statelor pentru domeniul apărării şi securităţii, aceasta fiind o prioritate pentru protejarea intereselor naţionale, a suveranităţii şi independenţei. Ca o consecinţă a situaţiei geopolitice actuale, este important ca Brazilia să intensifice procesul de integrare şi dezvoltare a continentului, ceea ce conduce la întărirea securităţii regionale.     

                   Apărarea naţională este compatibilă cu politica strategică a ţării, având următoarele obiective fundamentale: 

                   - garantarea suveranităţii, patrimoniului naţional şi a integrităţii teritoriale;

                   - apărarea intereselor cetăţenilor ţării, a bunurilor acestora şi a tuturor resurselor naturale şi financiare ale Braziliei care se găsesc în afara graniţelor naţionale;

                   - întărirea coeziunii şi unităţii naţionale;

                   - promovarea stabilităţii naţionale; 

                   - menţinerea păcii şi securităţii internaţionale;

                   - introducerea Braziliei în rândul statelor care au putere de decizie la nivel mondial.

                   Obiectivele strategice ale ţării au la bază următoarele principii:

                   - graniţe sau limite teritoriale bine definite şi recunoscute la nivel internaţional; 

                   - relaţii strânse de prietenie cu statele vecine şi cu celelalte state de pe glob, bazate pe încredere şi respect mutual;

                   - respingerea războaielor de cucerire;

                   - găsirea de soluţii de pace în cazul conflictelor;

                   - crearea unor forţe armate moderne, echilibrate şi bine pregătite;   

                   - creşterea capacităţii de mobilizare naţională.

                   Acţiunea de respingere a unei agresiuni îndreptate împotriva ţării se va face utilizând întreaga forţă şi capacitate naţională, în virtutea dreptului de autoapărare înscris în Carta Naţiunilor Unite. În cazul unui conflict la scară largă, Brazilia poate participa la sprijinirea forţelor militare de apărare din zonă, care sunt autorizate de Consiliul de Securitate al ONU. 

                   Politicile şi acţiunile definite de stat în domeniul securităţii şi apărării pot fi puse în aplicare avându-se în vedere următorul cadru strategic:

                   - menţinerea forţelor strategice în stare operativă, pentru a se ajunge rapid la soluţionarea unui conflict; 

                   - crearea unor structuri militare care să permită atingerea obiectivelor de securitate stabilite, la nivelul cetăţenilor, bunurilor şi resurselor naturale şi financiare care se află în afara graniţelor ţării;

                   - crearea capacităţii de comandă corespunzătoare pentru organele de informaţii implicate în activitatea de apărare a ţării;

                   -  creşterea interoperabilităţii între structurile forţelor militare;

                   -  creşterea capacităţii de supraveghere, control şi apărare a graniţelor terestre şi maritime, precum şi a spaţiului aerian; 

                   -  sporirea prezenţei militare în zonele strategice din Atlanticul de Sud şi bazinul Amazonului;

                    - garantarea resurselor pentru pregătirea continuă a forţelor armate ale ţării, potrivit politicilor strategice;

                   - creşterea capacităţii de gestionare a situaţiilor de criză; 

                   - implementarea Sistemului Naţional de Mobilizare şi îmbunătăţirea  sistemelor militare logistice;  

                   -  protejarea liniilor vitale de comunicaţie maritimă;

                   - crearea unei structuri capabile să desfăşoare acţiuni de prevenire şi combatere a terorismului;

                   - reducerea vulnerabilităţilor în domeniul atacurilor cibernetice;

                   - întărirea infrastructurii strategice a ţării, în special în domeniul transportului, energiei şi comunicaţiilor;

                   - implementarea unor acţiuni de dezvoltare şi integrare a zonei amazoniene;

                   - promovarea interacţiunilor dintre politica de apărare şi celelalte politici guvernamentale;   

                   - stimularea cercetării ştiinţifice, a dezvoltării tehnologice, a producţiei de materiale şi a serviciilor implicate în domeniul apărării;     

                   - intensificarea schimburilor dintre structurile militare şi industrii, medii academice şi de cercetare implicate în domeniul apărării;

                  -  menţinerea unui climat de pace şi cooperare la nivel regional;

                  - intensificarea şi consolidarea schimburilor de profil militar cu naţiunile prietene din regiunea Americii de Sud;

                   - crearea de structuri capabile să participe la eventuale acţiuni autorizate de conducerea Consiliului de Securitate al ONU;

                   - crearea de noi parteneriate care să contribuie la dezvoltarea tehnologică în domeniul apărării;

                   - participarea la misiuni de pace şi acţiuni umanitare, potrivit intereselor naţionale. 

                   6. CHILE

                   Apărarea şi securitatea naţională sunt reglementate potrivit prevederilor „Cărţii privind Apărarea Naţională a Republicii Chile” 
.

                   Principalele obiective sunt următoarele:

                  -  păstrarea independenţei şi suveranităţii ţării;

                  -  menţinerea integrităţii teritoriului naţional;

                  - stabilirea condiţiilor necesare pentru asigurarea securităţii ţării;  

                  - promovarea imaginii internaţionale a statului;

                  - menţinerea şi promovarea păcii şi securităţii la nivel internaţional, potrivit intereselor naţionale; 

                   - contribuirea la dezvoltarea naţională şi cooperarea pentru folosirea armonioasă a tuturor capacităţilor naţionale;

                  - păstrarea sistemului instituţional democratic;

                  - protejarea tradiţiilor şi simbolurilor istorice, a identităţii culturale;   

                  - contribuirea la activitatea statului privind încredinţarea unor sarcini din domeniul apărării societăţii civile.

                   Ca orice altă activitate a statului, politica de securitate şi apărare este supusă atât continuităţii, cât şi transformărilor. Acest sector, care contribuie permanent la păstrarea simbolurilor ţării şi la dezvoltarea sa, trebuie să fie suficient de puternic pentru a se transforma odată cu schimbările internaţionale care pot afecta securitatea naţiunii. În plus, în acest sector este necesar să se ţină seama de poziţionarea geografică a ţării, de noile riscuri şi ameninţări precum şi de tradiţia în domeniu.

* * *

                   Politica de apărare a Republicii Chile este formulată potrivit următoarelor principii:  

                   - statul chilian nu are intenţii agresive faţă de nici o ţară de pe glob şi nici un fel de revendicări teritoriale;

                   - statul doreşte să protejeze populaţia Republicii Chile, să apere interesele naţionale, independenţa, suveranitatea şi integritatea sa teritorială;

                   - statul are responsabilitatea menţinerii unei capacităţi militare adecvate pentru a putea îndeplini obiectivele asumate, ţinând cont de faptul că dezvoltarea structurilor militare trebuie să fie proporţională cu dezvoltarea economică a ţării;

                   - statul are responsabilitatea să folosească toate capacităţile naţionale şi, în particular, puterea militară pentru apărarea ţării şi protecţia intereselor naţionale, dacă este necesar în faţa unei eventuale ameninţări externe;   

                   - statul trebuie să încurajeze societatea civilă să-şi asume sarcini în ceea ce priveşte apărarea ţării, prin obiective care să cuprindă îndeplinirea serviciului militar obligatoriu, crearea serviciului de mobilizare naţională şi a celui de personal de rezervă;         

                   -  statul are o politică de apărare şi securitate care respectă cadrul internaţional convenit;  

                   - se consideră deosebit de importantă existenţa unei relaţii strânse între apărare şi politica externă, precum şi de coordonare a activităţii celor două domenii;

                   - statul susţine promovarea păcii şi securităţii internaţionale potrivit intereselor naţionale.

                   În teorie, politica de securitate naţională stabileşte, printre alte aspecte, criteriile pentru coordonarea acţiunilor desfăşurate în domeniile dezvoltării şi apărării, pentru reducerea şi eliminarea vulnerabilităţilor ţării şi pentru îndeplinirea obiectivelor naţionale. În plus, politica de securitate naţională trebuie să identifice care dintre vulnerabilităţi se adresează sectorului de apărare şi care celui de dezvoltare, pentru coordonarea activităţilor dintre cele două sectoare.

                   Reglementările care formează Evaluarea Globală Politico-Strategică (AGPE), document ce stă la baza analizei asupra activităţilor desfăşurate în domeniul apărării, datează din anul 1950. În acea perioadă, statul a căutat o metodă prin care autorităţile să cunoască nivelul de securitate al ţării în context internaţional, continental, regional şi al veciniilor apropiaţi, precum şi să creeze şi să analizeze o serie de scenarii strategice în acest domeniu pentru perioada următoare.  AGPE constituie un element central al politicii de planificare strategică, care cuprinde Planul Naţional de Război şi Planul de Mobilizare Naţională.

                   Rezultatele obţinute prin intermediul AGPE cuprind o varietate de date şi recomandări care constituie un sprijin real pentru preşedintele ţării în luarea deciziilor privind securitatea naţională, protejarea intereselor naţionale, planificarea politicilor strategice şi domeniilor de acţiune.

                   Statul chilian recunoaşte dreptul legitim la folosirea forţei în situaţiile impuse de autoapărare, în cazul unui conflict internaţional, potrivit prevederilor Cartei ONU. De asemenea, statul chilian permite folosirea forţei, individuală sau colectivă, în cazul unui atac armat, potrivit prevederilor rezoluţiilor Consiliului Naţional de Securitate al ONU. Chile acceptă utilizarea forţei potrivit acordurilor şi convenţiilor internaţionale, care determină setul de reguli numit Legea Internaţională Umanitară (IHL).

                  În cadrul politicii externe, în domeniul apărării au fost promovate o serie de instrumente de cooperare între statele din regiune. Astfel, în anul 1986 a fost semnat un acord mutual cu Peru, prin care s-a creat un cadru de măsuri comune în domeniul militar, în beneficiul ambelor ţări. Acorduri similare au mai fost încheiate cu Argentina (1995) şi Brazilia (2000).

                   7. COLUMBIA 

                   Politica de apărare şi securitate democratică este un document - cadru
, ce trasează liniile de bază ale securităţii statului, protecţiei drepturilor fundamentale ale cetăţenilor, drepturile şi obligaţiile statului democratic, precum şi modalităţile de acţiune ale acestuia în cazul unor eventuale ameninţări.  

                   Politica de apărare şi securitate democratică este o politică de stat pe termen lung, care este dezvoltată de guvern în cooperare cu toţi factorii de putere ai statului. O securitate adevărată nu depinde doar de capacitatea forţelor publice de a exercita măsurile coercitive impuse de stat, ci şi de capacitatea de lucru a sistemului judiciar, sau de măsura în care Guvernul sau Congresul îşi respectă responsabilităţile constituţionale. 

                   Principalul obiectiv al documentului este introducerea şi respectarea principiilor statului de drept pe întreg teritoriul ţării, întărirea democraţiei autentice, impunerea dominaţiei legii şi participarea activă a cetăţenilor la subiectele de interes comun. 

                   Întărirea statului de drept este o condiţie necesară pentru a se obţine unul din obiectivele fundamentale ale politicii de apărare şi securitate democratică: protecţia fiecărui cetăţean, potrivit prevederilor Constituţiei. Dacă statul de drept învinge, drepturile şi libertăţile cetăţenilor vor fi protejate. Securitatea nu trebuie înţeleasă într-o primă fază drept securitatea statului, nici securitatea cetăţeanului fără sprijinul statului, ci protecţia individului şi a democraţiei ca parte a statului, care presupune dorinţa de cooperare şi bunăstare a membrilor societăţii.

* * *

                   Securitatea democratică are la bază trei piloni:

                   -  este un drept al tuturor cetăţenilor;

                   -  protejează valorile, pluralitatea şi instituţiile statului;

                   - necesită solidaritatea şi cooperarea tuturor cetăţenilor în apărarea valorilor democratice.    

                   Documentul subliniază că: „Securitatea, fiind o politică de protejare a populaţiei, este o eroare să se presupună că în Columbia există doar două situaţii posibile: o pace reală, care este sarcina liderilor politici, şi o situaţie de război, care poate aduce o pace aparentă, în sarcina forţelor de apărare a securităţii. Liderii politici au sarcina de a contribui la securitatea populaţiei, fără ca aceasta să se simtă ameninţată. Păstrarea securităţii nu trebuie să fie înţeleasă doar ca o metodă coercitivă. Ea trebuie să fie permanentă, chiar şi fără prezenţa în teritoriu a liderilor politici sau a unei structuri de putere, trebuind să fie un produs colectiv, prin efortul întregii populaţii.

                   Nerespectarea continuă a legii, în ciuda încercărilor autorităţilor de a negocia cu structurile paramilitare înarmate, înfiinţate ilegal şi care îşi desfăşoară activitatea în anumite zone din ţară, conduce la persistenţa unei stări de nesiguranţă generală. Dacă autorităţile care conduc instituţiile democratice sunt slabe şi nu pot fi întărite, se va menţine situaţia actuală de incertitudine, se va continua politica „taxei de protecţie” solicitată cetăţenilor de către grupurile paramilitare, obţinându-se în continuare fonduri pentru producţia şi traficul de droguri. 

                   Din păcate, aceste situaţii se repetă în multe regiuni ale ţării, cetăţenii fiind victimele unor abuzuri care nu pot fi eliminate de către stat prin nici un fel de metodă, drepturile omului fiind în permanenţă încălcate datorită incapacităţii istorice a instituţiilor statului de a-şi afirma autoritatea pe întreg teritoriul ţării.

                   Întărirea autorităţilor democratice este condiţia necesară pentru a se încerca respectarea drpturilor omului. Aceasta presupune instaurarea ordinii constituţionale pe întreg teritoriul ţării. Atunci când legea are o aplicare efectivă, iar instituţiile funcţionează, dezbaterile politice pot avea loc într-un cadru democratic, lipsit de ameninţări, cetăţenii putând să-şi asume un rol activ, controlând autorităţile pe care le-au ales şi oferind un exemplu de solidaritate.   

                   Întărirea statului de drept necesită nu doar funcţionarea instituţiilor, participarea activă a cetăţenilor sau respectarea legii. Aceasta presupune ca toate acţiunile desfăşurate de stat să fie subiectul ordinii democratice. Securitatea cetăţenilor, recunoscută de legi şi înscrisă în documente, trebuie obţinută în mod efectiv prin măsuri concrete ale statului, pentru impunerea ordinii constituţionale. Fără obţinerea unui respect absolut al drepturilor omului, nu poate exista niciodată o reconciliere în Columbia.     

                   Securitatea cetăţenilor, valorile democratice şi interesele naţiunii sunt expuse unor serii de riscuri şi ameninţări cu caracter transnaţional. Corupţia, de exemplu, este o ameninţare serioasă, fiind inclusă de guvern pe lista activităţilor cu caracter criminal, alături de terorism, traficul de droguri şi de arme, muniţii şi explozibili, traficul de fiinţe umane, răpiri, deturnări de fonduri şi spălare de bani.    

                   Necesitatea de a lua măsuri de securitate interne nu trebuie să neglijeze aspectul apărării teritoriului. Columbia continuă să fie un stat care respectă dreptul internaţional, menţinând o capacitate de luptă suficientă pentru apărarea suveranităţii naţionale şi integrităţii teritoriului. Cu toate acestea, natura noilor ameninţări creează probleme şi altor state, linia de demarcaţie dintre apărarea securităţii teritoriului şi apărarea ordinii de drept a statului devenind mai estompată, chiar eliminată, la fel cum se întâmplă şi în cazul Columbiei.

                   Terorismul, ca metodă de a atenta la stabilitatea statului, este cea mai mare ameninţare mondială. Structurile ilegale paramilitare care acţionează pe teritoriul statului au transformat civilii în ţinte. Răpirile, crimele, atacurile premeditate, distrugerea infrastructurii ţării, utilizarea de explozibili împotriva populaţiei civile sunt considerate de comunitatea internaţională acte de terorism.

                   De asemenea, activitatea transnaţională care este reprezentată de traficul de droguri pune în pericol stabilitatea statului şi siguranţa cetăţenilor. Guvernul ţării nu acceptă ca teritoriul statului să fie folosit în acţiuni de acest fel şi afirmă că va elimina complet traficul de droguri de pe teritoriul ţării. Dar problema în sine are conotaţii transnaţionale şi nu poate fi rezolvată de o singură ţară.  Rezoluţia 1373 a Consiliului de Securitate al ONU recunoaşte necesitatea coordonării la nivel internaţional a luptei împotriva traficului de droguri”.  

* * *

                   Principalele obiective strategice în domeniu:  

                   ▪ consolidarea controlului statului pe întreg teritoriul ţării: 

                        - recuperarea graduală a numărului de forţe de ordine publică pe teritoriul ţării;

                        - creşterea rolului instanţelor şi prezentarea publică a deciziilor acestora în cazurile de criminalitate cu un înalt impact social;

                        - întărirea sistemului judiciar şi a instituţiilor care au ca atribuţii controlul de stat;  

                        -  denunţarea fermă a tuturor încălcărilor drepturilor omului;

                   ▪ protecţia populaţiei:
                        - eliminarea tuturor organizaţiilor şi structurilor teroriste;

                        - reducerea nivelului răpirilor şi extorsiunilor;

                        - reducerea ratei criminalităţii;

                        - prevenirea migraţiei populaţiei datorită activităţilor teroriste şi sprijinirea întoarcerii cetăţenilor plecaţi din zonele de origine;

                        - reintegrarea în viaţa socială a persoanelor care au făcut parte din structuri de crimă organizată şi care au încetat acţiunile violente.

                   ▪ eliminarea comerţului illicit cu droguri de pe teritoriul ţării:
                        - interdicţia comerţului cu droguri pe cale aeriană, maritimă, fluvială sau terestră;

                        - distrugerea culturilor de coca şi opium;

                        - distrugerea reţelelor de traficanţi de droguri.

                   ▪ menţinerea capacităţii de acţiune pentru protejarea graniţelor ţării;
                   ▪ eficientizarea şi transparenţa cheltuielilor: 

                        - obţinerea unui impact maxim prin măsuri de administrare eficientă a resurselor. 
                   Principalele direcţii de acţiune strategică:

                   - coordonarea acţiunilor instituţiilor statului;

                   - întărirea instituţiilor statului;

                   - consolidarea controlului pe întreg teritoriul naţional; 

                   - protejarea cetăţenilor şi a infrastructurii statului;

                   - implicarea tuturor cetăţenilor în acţiunile de securitate;

                   - comunicarea rapidă a politicilor statului către populaţie. 

                   8.  Ecuador   

                   Cartea Albă a Apărării naţionale subliniază că transformările importante care au avut loc în societate şi în geostrategia internaţională reclamă o redefinire a relaţiilor societate-apărare ale statului ecuadorian, reînnoirea conceptului de securitate, pentru a realiza o protecţie efectivă a statului 
.

                   Ameninţările tradiţionale la adresa securităţii, care sunt din ce în ce mai puţin probabile, sunt completate cu altele actuale, ambele categorii de ameninţări putând conduce, însă, la apariţia de riscuri majore pentru securitatea cetăţenilor, a integrităţii teritoriale şi a suveranităţii naţionale. Aceste ameninţări noi au un caracter transfrontalier, sunt difuze, impredictibile şi pot afecta stabilitatea regională, democraţia şi pacea.   

                   Ideea reînnoirii conceptului de securitate derivă din prevederile Constituţiei statului, Ecuadorul fiind o ţară cu vocaţie pacifistă, care are dreptul să-şi susţină interesele, liberă de agresiuni şi presiuni externe.

                   Conceptele de securitate şi apărare sunt diferite, apărarea reprezentând mai mult decât previziune, prevenire şi acţiune în domeniul protecţiei populaţiei, patrimoniului şi intereselor naţionale. Dar ambele garantează o coexistenţă paşnică şi libera exercitare a drepturilor şi libertăţilor omului.   

                   În ierarhizarea obiectivelor şi priorităţilor strategice ale domeniului de securitate şi apărare trebuie avute în vedere relaţiile dintre factorii naţionali şi internaţionali, strategiile şi obiectivele altor state, necesitatea de a releva în mod clar riscurile şi ameninţările la adresa securităţii statului. În această situaţie, statul se află în faţa exigenţelor impuse de globalizarea economică, de procesul internaţional de integrare politică şi economică, de extinderea spaţiului economic, politic şi social al statelor, de condiţiile globale create la nivel planetar. 

                   Atât la scară mondială, cât şi la nivel regional, există o balanţă instabilă care primejduieşte diferite procese independente sau multidimensionale din domeniile justiţiei, economiei, mediului, social sau militar. Trebuie identificaţi toţi factorii de risc, direcţia spre care se îndreaptă acest fenomen, precum şi efectul lor asupra cooperării internaţionale.  

                   La momentul actual, politica de apărare şi securitate trebuie să ia în considerare o serie de elemente sensibile, care sunt comune statelor din regiune şi fac parte din balanţa instabilă. Dintre acestea cele mai importante sunt dezvoltarea durabilă, mutaţiile demografice, problema energiei şi resurselor de acest tip, extinderea conflictelor regionale, dimensiunea internaţională a războiului, accesul la informaţie şi telecomunicaţiile.   

                   Obiectivele naţionale sunt interese vitale pe termen lung şi constituie idealul care ghidează viaţa cetăţenilor. 

                   Obiectivele fundamentale sunt următoarele:

                   - păstrarea integrităţii teritoriale şi apărarea teritoriului naţional, care cuprinde solul, subsolul, insulele adiacente, Arhipelagul Galapagos, teritoriul marin şi regiunea adiacentă, alte zone care sunt menţionate în tratatele internaţionale adoptate de stat;   

                   - apărarea suveranităţii naţionale: pentru a se atinge cea mai înaltă capacitate de luare a deciziilor necesare de către stat, precum şi respectarea principiilor şi normelor de drept internaţional; 

                   - asigurarea integrării naţionale: identificarea structurilor etnice şi a culturilor regionale pentru consolidarea diversităţii, atingerea unei identităţi naţionale şi fortificarea unităţii naţionale în diversitate;  

                   -  întărirea democraţiei: pentru construirea unui sistem politic bazat pe libertatea de expresie, pentru participarea efectivă a tuturor cetăţenilor la luarea deciziilor de către stat, precum şi pentru respectarea drepturilor colective şi individuale ale cetăţenilor; 

                   - dezvoltarea durabilă a ţării: pentru construirea unui sistem economic puternic, care să asigure dezvoltarea ştiinţifică şi progresul tehnologic, consrvarea resurselor naturale pentru generaţiile viitoare, pentru impunerea unei calităţi a vieţii populaţiei şi asigurarea unei existenţe sănătoase şi sigure;    

                   - securitatea ţării: pentru atingerea unui nivel individual ridicat de protecţie a populaţiei şi resurselor, pentru păstrarea patrimoniului naţional, precum şi pentru menţinerea ordinii şi păcii pe teritoriul ţării.

                   Obiectivele politicii de apărare naţională sunt următoarele:

                   - extinderea controlului efectiv al statului pe întreg teritoriul naţional, pentru întărirea suveranităţii şi integrităţii;

                   -  protejarea vieţii cetăţenilor şi a resurselor ţării;

                   - garantarea respectării ordinii de drept prin funcţionarea instituţiilor democratice ale statului; 

                   -  întărirea capacităţii forţelor armate naţionale pentru a putea să-şi realizeze misiunea constituţională;

                   - consolidarea unităţii naţionale prin participarea tuturor cetăţenilor la sarcinile impuse de politica de apărare şi securitate; 

                   - participarea la misiuni de menţinere a păcii, pentru o mai bună dezvoltare regională şi mondială, în cadrul aprobat de ONU. 

                   9.  Paraguay

                   Politica de apărare este un cadru de acţiune care ghidează eforturile naţionale în vederea rezolvării problemelor naţionale şi internaţionale de securitate, fiind destinată să garanteze integritatea şi securitatea intereselor naţionale 
, prin:

                   -  existenţa statului, libertatea, independenţa şi suveranitatea sa;  

                   - integritatea patrimoniului naţional şi a populaţiei, atât în interiorul, cât şi în exteriorul ţării; 

                   -  dreptul statului de a se baza pe instituţii democratice;

                   -  prezervarea identităţii şi unităţii naţiunii;   

                   -  crearea condiţiilor de înfăptuire a obiectivelor naţionale;

                   -  crearea condiţiilor de stabilitate pentru dezvoltarea unei vieţi normale a cetăţenilor. 

                   Pentru atingerea acestor obiective este necesar:

                   - să se contribuie la construcţia unei societăţi internaţionale bazate pe respectul normelor internaţionale, a principiilor de independenţă şi autodeterminare;  

                   - să se acţioneze pentru o egalitate între state, pentru solidaritate şi cooperare internaţională; 

                   - să se acţioneze pentru respectarea drepturilor fundamentale ale omului, pentru eliminarea oricărei forme de dictatură, colonialism şi imperialism;

                   -  să se participe la acţiunile organismelor internaţionale şi să se urmărească punerea în aplicare a rezoluţiilor Consiliului de Securitate al ONU;

                   -  să se urmărească creşterea capacităţii de negociere pentru apărarea intereselor naţionale;

                   - să se specializeze personal uman pentru participarea la acţiuni internaţionale de menţinere a păcii, în accord cu posibilităţile şi interesul ţării;

                   - să se implementeze participarea structurilor armate la acţiuni de integrare naţională: dezvoltarea de proiecte şi programe pentru sprijinirea fermierilor, construcţia de drumuri, sprijinirea domeniului medical etc;

                   - să se protejeze integritatea teritorială a statului, în colaborare cu toate structurile societăţii;

                   - să se perfecţioneze activitatea serviciilor de informaţii, implicate în activitatea de apărare şi securitate, facilitându-se accesul acestora la procesul de decizie în situaţii de conflict;

                   - să se perfecţioneze sistemul de monitorizare şi apărare al graniţelor ţării, potrivit prevederilor Legii 2532/2005, precum şi acţiunile de cooperare cu statele care au în vigoare legi similare;

                   - să se reglementeze controlul traficului terestru, fluvial şi aerian pe teritoriul ţării;

                   -  să se perfecţioneze sistemul de apărare aerian şi antiaerian, eliminându-se vulnerabilităţile sale;  

                   - să se promoveze dezvoltarea domeniului legat de resursele strategice, producţia tehnologică şi ştiinţifică, precum şi schimburile dintre ţări în acest domeniu, eliminându-se dependenţa de alte state;

                   - să se perfecţioneze apărarea civilă în caz de dezastru, prin semnarea de acorduri între structurile cu atribuţii în domeniu;

                   - să se definească apărarea mediului ambient şi să se califice personal în acest scop;    

                   - să se gestioneze participarea tuturor structurilor ţării în activitatea de apărare şi securitate a ţării;

                   - să se implementeze proiectul “Sistemul de acţiune şi răspuns imediat”, precum şi cadrul legal de utilizare a proiectului, potrivit Constituţiei ţării.   

                10.  PERU 

                   Cartea Albă privind Apărarea Naţională a Republicii Peru 
, prezintă aspectele esenţiale stabilite de conducerea ţării pentru acest domeniu,  urmărind promovarea, protecţia şi apărarea valorilor şi intereselor naţionale, cu respectarea principiilor dreptului internaţional, a tratatelor de prietenie încheiate de Peru, în baza soluţionării pe cale paşnică a conflictelor, cu respectarea suveranităţii statelor şi a frontierelor internaţionale, în baza principiilor de neintervenţie militară şi interzicerea ameninţării şi folosirii forţei, potrivit Cartei ONU.

                   Art. 44 al Constituţiei statului Peru stabileşte cele două sarcini fundamentale ale statului: dezvoltarea şi apărarea. Principiile legate de domeniul apărării sunt orientate spre garantarea respectării drepturilor fundamentale ale omului, ale apărării suveranităţii naţionale şi pentru protecţia populaţiei împotriva ameninţărilor de orice fel. Acordul Naţional semnat în anul 2002 de Preşedintele ţării, de fostul preşedinte, de liderii partidelor politice, de reprezentanţi ai structurilor economice, sociale, culturale, religioase şi sindicale, stauează faptul că Politica de Securitate Naţională este destinată pentru garantarea independenţei, suveranităţii, integrităţii teritoriale şi protejării intereselor naţionale. 

* * *

                   Se arată că Republica Peru respectă strict Dreptul internaţional, prevederile legale şi suveranitatea celorlalte state, principiul non-interferenţei şi neintervenţiei în problemele interne ale altor state, libera autodeterminare a statelor, respectarea tratatelor încheiate, soluţionarea pe cale paşnică a conflictelor, interzicerea ameninţării cu forţa şi folosirea forţei, dreptul celorlalte state de a-şi alege singure sistemul politic şi socio-economic pe care îl doresc. 

                   În acelaşi timp, Peru îşi reafirmă dreptul său la suveranitate şi independenţă naţională, dreptul la liberă existenţă, la integritatea teritorială şi al patrimoniului propriu, dorinţa de a-şi proteja interesele, aspiraţiile şi obiectivele, precum şi de a acţiona liber fără a fi constrânsă de ameninţări, riscuri şi schimbări impuse din exterior. 

                   Statul peruan se află în proces de dezvoltare şi consolidare, încercând să-şi realizeze propriile obiective şi să facă faţă ameninţărilor externe, pentru a-şi garanta securitatea proprie, bază indispensabilă atingerii nivelului de dezvoltare dorit şi îndeplinirii obiectivelor propuse.

                   Principalele obiective fundamentale:  

                   - participarea întregii societăţii la soluţionarea conflictelor interne şi externe, prezentarea reală şi oportună a situaţiei de fapt; atingerea unui nivel la care cetăţenii şi societatea civilă se identifică cu acţiunea statului şi îşi aduc contribuţia la soluţionarea conflictelor;

                   - desfăşurarea de acţiuni diplomatice cu caracter de prevenire, în cooperare cu Consiliul Naţional de Securitate. Controversele şi divergenţele dintre state trebuie rezolvate într-un cadru de prietenie, solidaritate, coexistenţă paşnică, sprijin mutual şi interese comune, cu respectarea suveranităţii şi independenţei statelor, a normelor dreptului internaţional, al drepturilor omului, Cartei ONU şi prevederilor elaborate de structurile şi organismele statelor din America de Sud;
                   - planificarea şi desfăşurarea de acţiuni combinate pentru evidenţierea riscurilor şi ameninţărilor la adresa statului Peru şi vecinilor săi, precum şi asumarea costurilor acestor acţiuni; 

                   - aplicarea unor mecanisme de cooperare în domeniul securităţii convenţionale în regiune. Ameninţările evidenţiate vor fi eliminate prin măsuri multidimensionale, coordonate mutual de statele din regiune, cu stabilirea unor priorităţi de acţiune; 

                   - populaţia trebuie să înţeleagă că apărarea şi securitatea sunt bunuri şi servicii publice comune, concepute pentru a proteja existenţa naţiunii, şi că trebuie să se identifice cu principiile care stau la baza acestor noţiuni, prin ridicarea continuă a nivelului de cunoştiinţe despre apărare şi securitate, precum şi despre legătura dintre cele două noţiuni şi valorile democraţiei şi respectarea drepturilor omului;

                   - necesitatea de menţinere a apărării naţionale şi a securităţii poate fi satisfăcută în acord cu prevederile dezvoltării statului. Dezvoltarea continuă a ţării conduce la necesitatea creşterii nivelului   sistemului de securitate şi apărare naţională; 

                   - strategia de securitate a ţării este defensivă. Acţiunea militară a forţelor armate este ultima soluţie pe care statul o ia pentru apărarea proprie. Forţele armate sunt structuri moderne, flexibile, eficiente, guvernate de valori morale şi etice, care au capacităţile necesare pentru eliminarea ameninţărilor.   

* * *

                   Respectarea securităţii garantează independenţa, suveranitatea şi integritatea statului. Această situaţie contribuie la consolidarea păcii, la dezvoltarea ţării şi a sistemului judiciar, consolidează valorile democratice şi respectarea drepturilor omului. Noile ameninţări şi riscuri la adresa securităţii constituie probleme complexe, care necesită răspunsuri din partea tuturor responsabililor, precum şi din partea societăţii civile, toţi trebuind să acţioneze în domeniul lor de activitate, potrivit prevederilor legale. Aceasta reprezintă baza integrării dintre stat şi societate în toate domeniile naţionale de activitate, în particular în domenii ca economie, protecţie socială, ştiinţă şi tehnologie şi mediu.    

                   Apărarea naţională reprezintă un set de măsuri, prevederi şi acţiuni pe care statul le crează, adoptă şi execută permanent, în scopuri externe şi interne. Toate persoanele sunt obligate să participe la Apărarea naţională, Politica naţională de apărare şi securitate fiind o politică de stat.

                   Principalele obiective sunt următoarele:

                   ●  identificarea ameninţărilor

                   a) ameninţări externe

                   - generate de faptul că în regiunea Americii de Sud sunt implementate doctrine de securitate incompatibile cu prevederile dreptului internaţional;

                   -  generate de criza resurselor naturale vitale, de însemnătate strategică;

                   - acţiunile teroriste, traficul de droguri şi creşterea delicvenţei internaţionale. 

                   b) ameninţări interne

                   - activitatea grupărilor teroriste şi subversive, a formaţiunilor care se opun ordinii constituţionale şi a celor care protestează prin acţiuni violente; 

                   - acţiunile grupărilor radicale care promovează violenţa şi dezordinea; 

                   -  acţiunile grupărilor organizate de delicvanţi;

                   -  consumul de droguri;

                   -  corupţia;

                   -  degradarea mediului.

* * *

                   Eforturile de interpretare a intereselor şi aspiraţiilor naţionale au fost materializate prin semnarea Acordului Naţional, în anul 2002, principalele obiective ale acestui document fiind următoarele:

                   ▪ Democraţia şi statul de drept

                   Statul de drept şi democraţia reprezentativă sunt garanţii justiţiei şi respectării drepturilor fundamentale ale omului şi reprezintă aspecte fundamentale ale păcii şi dezvoltării ţării.

                   ▪ Caracterul favorabil şi justiţia socială
                   Dezvoltarea societăţii, egalitatea de şanse şi oportunităţile egale pentru toţi cetăţenii, fără nici un fel de discriminare, constituie  obiective centrale ale statului.

                   ▪ Competitivitatea ţării 

                   Pentru a obţine dezvoltarea societăţii, statul adoptă o politică economică bazată pe principiile economiei de piaţă, reafirmând rolul său de promotor al acestui cadru. 

                   ▪ Stat eficient, transparent şi descentralizat
                   Pentru consolidarea unui stat eficient, transparent şi descentralizat trebuie implementate 31 de obiective ale Statului. Dintre aceste se remarcă următoarele: 

                   - stimularea participării active a societăţii la îndeplinirea obiectivelor Politicii naţionale de apărare şi securitate;

                   - garantarea unei operativităţi totale a forţelor armate pentru activităţi de disuasiune, apărare şi prevenire a conflictelor şi pentru menţinerea păcii;

                   - implementarea în sistemul educaţional a conceptelor de securitate şi apărare;

                   - stimularea participării active la protecţia regiunii Antarctica, a mediului ambiant şi la dezvoltarea regiunii amazoniene;

                   - menţinerea unei coordonări între sistemul de securitate şi apărarea naţională, pe de o parte, şi politica externă şi interesele ţării, pe de altă parte. 

                   Obiectivele Politicii de stat în domeniul securităţii naţionale

                   Activitatea continuă a statului în organizarea teritoriului naţional, într-un cadru de pace şi securitate, prin: 

                   • menţinerea independenţei, suveranităţii, a integrităţii teritoriale, precum şi maximizarea capacităţilor ţării în atingerea acestui scop: 

                   -  optimizarea funcţionării Sistemului de Securitate Naţional;

                   -  restructurarea sistemului naţional de apărare, pentru a avea un sistem profesionist, modern, flexibil, eficient; 

                   - înzestrarea forţelor militare cu capacităţi de acţiune de prevenire şi disuasiune;

                   -  înzestrarea forţelor militare cu capacităţi de acţiune pentru  a-şi aduce contribuţia menţinerea păcii la nivel internaţional;

                   -  menţinerea controlului militar la nivel fluvial, maritim, aerian şi la nivelul solului;

                   -  asigurarea securităţii telematice la nivelul întregii ţări;

                   - garantarea unei prezenţe efective a statului în teritoriul naţional, în special în zonele sensibile în care se pot desfăşura acţiuni teroriste, trafic de droguri sau “narco-terorism”.  

                   • întărirea sistemului politico-democratic:
                   - reconstruirea Sistemului de apărare pe principiul subordonării forţelor armate de către puterea politică aleasă legitim; 

                   -  eliminarea cauzelor care produc acţiuni violente împotriva statului;

                   -   menţinerea ordinii publice la nivel intern;

                   -   eradicarea traficului de droguri;

                   -   întărirea relaţiilor dintre civili şi militari;

                   -   eliminarea corupţiei în toate formele sale;

                   -   stimularea dezvoltării culturii pentru respectarea Constituţiei, a drepturilor omului, a normelor internaţionale de coexistenţă paşnică.

                   • asigurarea condiţiilor de dezvoltare pentru asigurarea păcii, a integrării sociale şi dezvoltării economice a ţării:
                   • protecţia şi promovarea intereselor naţionale.

                   11.  Uruguay

                   Elaborarea Politicii naţionale de apărare şi publicarea „Cărţii privind Apărarea” au fost realizate prin cooperarea tuturor factorilor implicaţi în acest proces amplu, sub coordonarea forţelor militare ale ţării: autorităţile guvernamentale, Parlamentul naţional, organizaţiile politice, cetăţeni 
.  Toate opiniile pertinente şi legale prezentate de factorii interesaţi au fost evaluate şi luate în considerare. 

                   Toate obiectivele stabilite trebuie cunoscute de toţi cetăţenii ţării. Documentul se doreşte a fi considerat drept „Carta Apărării Naţionale”, fiind elaborat de toate structurile naţionale. Pe această temă, Ministerul Apărării a Republicii Uruguay a mai publicat în anul 1999 lucrarea “Bazele politicii de apărare naţională”. În acelaşi timp, „Carta privind Apărarea” reprezintă primul document transparent care se referă la acest subiect sensibil. Noul document, mai complet, aduce în prim plan recomandările Organizaţiei Statelor Americane, Uruguay-ul acceptând provocarea de modificare a mecanismelor de securitate în emisfera sudică a continentului american.

                   Recomandarea de elaborare a unor politici explicite în domeniul apărării şi publicarea lor a fost exprimată la cea de-a şasea Conferinţă a Miniştrilor Apărării a Organizaţiei Statelor Americane, din  anul 1995. Această iniţiativă s-a transformat într-un forum de dezbateri privind securitatea pe continentul Americii de Sud, lucrarea realizată fiind aprobată în sesiunea din anul 2002 a organizaţiei. De asemenea, lucrarea a fost adoptată de Consiliul Permanent al Organizaţiei Statelor Americane, care a solicitat implementarea măsurilor stabilite.

* * *

                   În document, Ministerul Apărării al Uruguay-ului şi-a propus să investigheze, să cerceteze şi să selecteze cele mai bune informaţii, care să contribuie la eliminarea punctelor vulnerabile şi consolidarea celor puternice în domeniul apărării ţării.  

                   Principalele obiective strategice ale ţării sunt cele menţionate în Legea 15.808/1985, adoptată după reinstaurarea unui Parlament democratic, care modifică prevederile Legii 14.157/1974. 

                   Au fost conceptualizate noţiunile de securitate naţională şi apărare naţională. Una dintre caracteristicile statului este aceea de a deţine monopolul asupra folosirii legitime a forţei, astfel încât, statul este singura structură care poate lua măsurile necesare pentru organizarea, înzestrarea şi stabilirea obiectivelor de apărare a ţării.

                   Protejarea comunităţilor naţionale, îndeplinirea măsurilor cu caracter  politic adoptate de regimul democratic, apărarea condiţiilor de pace şi securitate necesare unei dezvoltări economice a ţării reprezintă sarcini esenţiale, permanente, ale statului. 

                   Apărarea ţării trebuie avută în vedere în orice moment şi în orice circumstanţă, ca o activitate de consolidare a păcii. Lipsa preocupărilor în domeniul militar a relevat situaţii în care un stat, pus în faţă unor conflicte, nu a reuşit să ia măsurile necesare pentru restabilirea păcii.    

                   Activitatea de apărare, depăşind înţelesul strict militar al termenului, reprezintă coordonarea potenţialului statului pentru eventuala sa utilizare în eliminarea potenţialelor ameninţări şi conflicte.

                   În conformitate cu cadrul general de acţiune stabilit de Adunarea Generală a Organizaţiei Naţiunilor Unite în domeniul securităţii, activitatea instituţiile de stat este caracterizată de adeziunea  la principiile tradiţionale de politică externă ale statului Uruguay: neameninţarea cu forţa şi utilizarea forţei, respectarea integrităţii teritoriale a tuturor statelor, respectarea politicilor lor de independenţă, soluţionarea paşnică a conflictelor, respectarea normelor dreptului internaţional, întărirea instituţiilor şi principiilor promovate de ONU. 

                   În acest sens se remarcă participarea activă a statului Uruguay  la acţiunile de menţinere a păcii, desfăşurarea a circa 2800 de militari în 13 operaţiuni de acest tip, oferirea de sprijin în acţiuni de reconstrucţie post-conflict, promovarea acţiunilor de stabilitate politică, economică şi socială în fostele zone de conflict, (exemple în acest sens fiind statele Haiti, Republica Congo şi Eritreea), reintroducerea valorilor democratice şi luarea de măsuri de dezvoltare durabilă în aceste zone - toate acestea reprezentând constante ale politicii externe a ţării. Contribuţia Uruguay-ului şi aplicarea intensificată a normelor de drept internaţional au fost expuse de preşedintele ţării în intervenţia pe care a avut-o la cea de-a 59-a Reuniune a Adunării generale a Naţiunilor Unite, din septembrie 2004.  

                   Bazele politicii naţionale de apărare şi obiectivele sale 

                   Obiective permanente:

                   - garantarea suveranităţii, integrităţii teritoriale, a independenţei, păcii, Constituţiei şi legilor ţării; 

                   - protejarea vieţii şi integrităţii locuitorilor, precum şi a identităţii lor culturale.

                   - întărirea sistemului democratic de guvernământ, a statului de drept, a dezvoltării economico-sociale a ţării;    

                   - menţinerea în zona economică exclusivă şi a platformei continentale.  

                   Alte obiective:

                   - protejarea resurselor naturale;  

                   - conservarea mediului;

                   - menţinerea păcii, a securităţii internaţionale, solidarităţii şi respectului pentru viaţă;   

                   - promovarea prezenţei ţării pe continentul antarctic, precum şi realizarea obiectivelor propuse pe termen scurt şi mediu de către Institutul Arctic al statului Uruguay; 

                   - întărirea relaţiilor de colaborare cu statele de pe continentul american, în special cu ţările membre MECOSUR;

                   - întărirea dezvoltării în domeniul cercetării ştiinţifice şi achiziţiei de tehnologie. 

                   Politica de securitate a ţării necesită o diplomaţie activă în domeniul păcii, aceasta nereprezentând doar absenţa conflictelor. Monitorizarea evoluţiei unui conflict poate conduce la eliminarea situaţiilor de criză. Pentru Uruguay, eliminarea situaţiilor de criză reprezintă reducerea riscului de declanşare a unui război. În acest scop, se adoptă o poziţie strategică defensivă. Costurile acesteia sunt mult mai mici decât ale unui conflict. 

                   Sistemul Naţional de Sprijin pentru Operaţiuni de Menţinere a  Păcii a fost înfiinţat prin Decretul 560/1994, aflându-se în subordinea Ministerului Apărării Naţionale şi are următoarele atribuţii:

                   - coordonarea eforturilor în domeniu ale structurilor de stat;

                   - planificarea şi avizarea acţiunilor de acest tip; 

                   - evaluarea acordurilor şi convenţiilor internaţionale;  

                   - asigurarea resurselor şi necesităţilor acţiunilor de profil.

                   Cadrul legal de organizare şi conducere al apărării naţionale este reglementat de art. 85 şi 168 din Constituţia ţării.  

                   Principalele obiective ale apărării naţionale sunt reglementate potrivit prevederilor Legii 15.738: 
                   - forţele armate reprezintă nucleul de bază al populaţiei pentru planificarea şi executarea acţiunilor militare impuse de politica de apărare naţională;

                   - principala ei misiune este aceea de a asigura securitatea naţională a ţării; 

                   - forţele armate trebuie să participe la misiunile pe care le-au primit, în baza scopului lor fundamental.

                   Anexa Cărţii privind apărarea cuprinde proiectul elaborat în domeniul politicii şi doctrinei de apărare aprobat de Consiliul de Securitate al Americii în sesiunea din 22 octombrie 2002, care cuprinde următoarele principii generale:
                   - fiecare stat are dreptul la suveranitate şi identitate naţională, propriile priorităţi în domeniul securităţii (definire, planificare şi acţiune), potrivit cadrului legal stabilit de dreptul internaţional şi normele internaţionale, precum şi de principiile ONU şi ale Organizaţiei Statelor Americane; 

                   - democraţia reprezentativă este o condiţie indispensabilă a stabilităţii, păcii şi dezvoltării statelor americane. De asemenea, respectarea drepturilor fundamentale ale omului şi un bun management sunt o condiţie obligatorie pentru stabilitate, pace şi dezvoltare;
                   - subordonarea tuturor instituţiilor statului prevederilor Constituţiei şi autorităţilor legale democratic alese, respectarea de către acestea a drepturilor persoanelor fizice şi private reprezintă valori fundamentale pentru stabilitatea şi pacea statelor americane;  

                   - statele din regiune îşi reafirmă preocuparea faţă de ameninţările de orice fel, de noile transformări ale politicilor de securitate, prin includerea în studiu a noilor situaţii şi ameninţări asimetrice asupra aspectelor politice, economice, sociale, de sănătate şi mediu;    

                   - noile tipuri de ameninţări şi transformări în domeniul securităţii sunt probleme intersectoriale, care necesită răspunsuri şi abordări din partea tuturor structurilor naţionale, ale societăţii civile, care trebuie să acţioneze în spiritul normelor constituţionale ale fiecărui stat american. Multe dintre aceste noi ameninţări şi transformări în domeniul securităţii sunt de natură transnaţională şi implică o cooperare regională pentru rezolvarea lor.

                   Securitatea statelor americane este afectată, în diverse forme, de următoarele ameninţări: 

                   - terorismul, activitatea structurilor organizate la nivel transnaţional în domeniul drogurilor, al corupţiei, spălării banilor şi traficului ilicit de arme; 

                   - sărăcia şi excluziunea socială a unei părţi însemnate a populaţiei, care afectează stabilitatea şi democraţia ţărilor, erodează coeziunea socială şi securitatea;   

                   - dezastrele naturale şi cele de origine umană - virusul HIV/SIDA etc, care conduc la degradarea mediului ambiant;

                   - traficul ilicit de persoane;

                   - atacurile cibernetice;

                   - acţiunile asupra obiectivelor de transport aeriene sau navale, care transportă materiale periculoase (petrol, substanţe radioactive şi toxice);    

                   - posibilitatea de acces şi de deţinere de arme de distrugere în masă de către state, arme care pot ajunge în posesia structurilor teroriste.                  

